hu hu hu en en hu hu en hu hu en en hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu en en en
Hogyan tanulhatsz gyorsan angolul? - DynEd Angol
Sima út az angol nyelvtudáshoz
Nagyon sok olyan hirdetés van a neten, ami azt igéri, hogy megtanulhatsz gyorsan angolul. Mennyi igaz ezekből és milyen gyorsan tanulhatsz meg angolul? Erről szól ez a bejegyzés.
A tanulás ugyanolyan biológiai folyamat, mint a fizikai állóképesség fejlesztése. A tanulás során az agyban levő neuronsejtek újra kötődnek, új idegpályák alakulnak ki, amelyeken keresztül az információ feldolgozása történik.
Jó példa erre az elsődleges és a másodlagos beszédközpont kialakulása. Az elsődleges beszédközpont 3 éves korodig alakul ki és akár több nyelvet is elsajátíthatsz ez idő alatt anyanyelvi szinten. A másodlagos nyelvi központ kialakulása gyakorlatilag bármelyik életkorban lehetséges – ide kerülnek az idegen nyelvek. Ha kialakult a másodlagos nyelvi központ, akkor minden következő idegen nyelv megtanulása már könnyebben megy.
Mivel a tanulás kőkemény biológia, ezért megvan a maga időigénye. Nem nőhetsz gyorsabban, mint ahogy a biológia engedi. Az izomfejlődés vagy a motorikus képességek (pl. írás, kézimunka stb.) fejlődése sem gyorsítható korlátlanul. Az idegpályáknak ki kell alakulnia, az izomsejteknek gyarapodnia kell.
Ennek fényében tekints azokra a hirdetésekre, amik azt igérik, hogy két hét alatt megtanulsz bármely idegen nyelvet. Lehetséges ilyen gyorsan angolul megtanulni? Gondold meg, vajon lehetséges-e, hogy két hét alatt megtanulj egy teljesen új hangszeren játszani (főleg, ha soha nem játszottál még hangszeren azelőtt). Ez az elvárás egészen biztosan biológiai korlátokba ütközik.
Mi lehet az elvárt sebesség – mit jelent a gyors nyelvtanulás?
Az Európai Nyelvi Keretrendszer meghatározása szerint kb. 900-1200 tanulási órára van szükség ahhoz, hogy valaki elsajátítson középfokon egy idegen nyelvet. Ezek tapasztalati úton nyert adatok, sok ezer vizsgálati adat alapján.
Ez persze még nem felsőfokú vagy anyanyelvi szint, amit sokan “a nyelvtudás”-nak neveznek. De ezen a középfokú, B1-B2 szinten már munkát lehet vállalni külföldön vagy be lehet iratkozni egy főiskolára, egyetemre.
900 órát nyugodtan vehetsz normál tanulási időnek. És most matekozzunk egy kicsit: ha napi egy órát tanulsz angolul, mennyi idő alatt szeded össze a B2 szintű angol nyelvtudást? Ez bizony reálisan nézve 3 év. És ez még nem is lenne rossz időigény – hiszen a középiskolában 4 teljes éved volt egy idegen nyelvre.
A fenti számolás fényében gyors nyelvtanulásnak minősül minden olyan módszer, ami a 900 óránál gyorsabb. Az tanul meg gyorsan angolul, aki ennél a keretszámnál kevesebb idő alatt célba ér. Ha pl. 500 óra alatt megtanulsz angolul, akkor igazán büszke lehetsz magadra.
Hogyan tanulhatsz gyorsan angolul?
A nyelvi központ idegpályáinak kialakulásához szükség van egy bizonyos időre. Ez az idő azonban lehet a minimálisnál jóval hosszabb is, ha nem a megfelelő módszert használod.
A kérdés tehát, hogy hogyan tanulhatsz gyorsan angolul, nagyon is jogos. A módszer továbbra is fontos kérdés, csak ne legyen irreális az elvárásod.
aktív tanulás, vagyis írj és beszélj hangosan angolul, minél többet
minél változatosabb feladatok megoldása
beszédközpontú tanulás, szavak helyett kifejezések és mondatok tanulása
multimédiás tanulás, ami egyszerre több érzékszervre hat – egyszerre látod és hallod az új nyelvi anyagot
motiváció – rendkívül fontos tényező a tanulásban. Keress olyan területet, ahol használni tudod az angol nyelvet.
Mi segíti a gyors angol tanulásodat?
Meglepő, de a legtöbb időveszteséget nem az új anyag megtanulásának nehézsége okozza. A legtöbb időveszteség a felejtésből adódik. A legnagyobb hiba a nyelvoktató anyagokban az, hogy alig tanulod meg az új anyagot, a következő leckében már másik új anyaggal találkozol. Így nincs ideje annak, hogy kialakuljon a már megtanultak automatikus használata. Az új anyag ezért kioltja a régit, mire végigérsz a leckéken, kezdheted előlről a tanulást.
Gyorsan angolul úgy fogsz megtanulni, ha az ismétléseket eleve betervezed. Ha inkább többet gyakorolsz és látszólag lassabban haladsz, de ezzel kiküszöbölöd a felejtést.
Az is segít, ha megfelelően kombinálod a nyelvi készségek fejlesztését – vagyis nem hanyagolod el az aktív beszédet a beszédértés vagy az olvasás rovására.
Természetesen mindig vannak csodák és vannak nyelvzsenik.
A bizonyítottan leggyorsabb angol tanulási módszert azonban a DynEd nyújtja neked. A DynEd módszerrel 360 óra tanulás alatt eljutsz a kezdőtől a B2 szintig. Ez nem két hét, viszont megalapozott, teljesíthető haladási sebesség.
A DynEd módszere nem titkos módszer. Te is megismerheted. Kattints a gombra és küldjük az ismertető e-maileket!
Szeretnék többet tudni a DynEdről!
Categories: Angol tanulás onlineTags: Online angol
A DynEd nem érti, amit mondok. Mit tegyek?
Angol kezdőknek – tanulj beszédközpontúan, magolás nélkül
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com